Συμμετοχή της Ελλάδας στη Eurovision 1983

Η Ελλάδα συμμετείχε στον Διαγωνισμό Τραγουδιού Eurovision 1983 που πραγματοποιήθηκε στις 23 Απριλίου στο Μόναχο της τότε Δυτικής Γερμανίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα, ο οποίος διεξήχθη στις 18 Μαρτίου 1983. Νικήτρια αναδείχθηκε η Κρίστη Στασινοπούλου με το τραγούδι «Μου Λες», το οποίο κατέληξε στην 14η θέση του τελικού της Eurovision, με 32 βαθμούς, η χειρότερη θέση που είχε κατακτήσει η Ελλάδα μέχρι τότε. 

 Ιστορικό 
Πριν το διαγωνισμό του 1983, η Ελλάδα συμμετείχε στη Eurovision επτά φορές από το ντεμπούτο της το 1974. Το καλύτερο αποτέλεσμα της Ελλάδας ήταν η πέμπτη θέση το 1977 με το τραγούδι "Μάθημα Σολφέζ" των Πασχάλη, Μαριάννα, Ρόμπερτ & Μπέσσυ. Το χειρότερο αποτέλεσμα της Ελλάδας ήταν η 13η θέση, η οποία ήρθε δύο φορές: το 1976 με το τραγούδι "Παναγιά Μου, Παναγιά Μου" της Μαρίζας Κωχ και το 1980 με το τραγούδι "Ώτοστοπ" των Άννα Βίσση & Επίκουροι.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
 Πριν τη Eurovision 

 Εθνικός τελικός 
Η ΕΡΤ διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα στον Διαγωνισμό του 1983, ο οποίος διεξήχθη στις 18 Μαρτίου στα στούντιο της ΕΡΤ με παρουσιάστρια τη Μακώ Γεωργιάδου και μεταδόθηκε ζωντανά από την ΕΤ1. Νικήτρια αναδείχθηκε η Κρίστη Στασινοπούλου με το τραγούδι «Μου Λες». Το αποτέλεσμα καθορίστηκε από μία πενηνταμελή κριτική επιτροπή, αποτελούμενοι από ειδικούς και εκπροσώπους του κοινού.
Αποτελέσματα Εθνικού τελικού 1983Σειρά εμφάνισηςΚαλλιτέχνηςΤραγούδιΘέση1Κλεοπάτρα"Ειρήνη"52Νίκος Νομικός"Καλοκαιρινό δειλινό"83Άριελ Κωνσταντινίδη"Θα φύγω"104Γιάννα Κομνινού"Μάτια μου μελαχρινά"75Δημήτρης Λυδός"Τα δέντρα"46Δάκης"Αγάπη, αγάπη"27Πέτρος Δουρδουμπάκης"Χορός της νύχτας"118Κρίστη Στασινοπούλου"Μου Λες"19Θεοδοσία Στίγκα"Ο προφήτης"910Δάφνη Μπόκοτα"Ιουλιέτα"611Αλέξανδρος Μολφέσης"Το χαμένο ραντεβού"3

 Στη Eurovision 
Ο Διαγωνισμός Τραγουδιού Eurovision 1983 πραγματοποιήθηκε στο Rudi-Sedlmayer-Halle στο Μόναχο της τότε Δυτικής Γερμανίας στις 23 Απριλίου 1983.

Ο διαγωνισμός μεταδόθηκε στην Ελλάδα τηλεοπτικά από την ΕΤ1, με σχολιάστρια τη Μακώ Γεωργιάδου.

Η Ελλάδα ερμήνευσε 10η σε σειρά εμφάνισης, μετά τη συμμετοχή της Φινλανδίας και πριν τη συμμετοχή της Ολλανδίας, ενώ κατετάγη δέκατη τέταρτη, σημειώνοντας 32 βαθμούς, η χειρότερη θέση που είχε κατακτήσει η Ελλάδα μέχρι τότε.

Ψηφοφορία

Βαθμοί που δόθηκαν στην Ελλάδα Σκορ Χώρα 12 βαθμοί  10 βαθμοί  8 βαθμοί  7 βαθμοί 6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός 

Βαθμοί που δόθηκαν από την Ελλάδα Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός 

Παραπομπές

Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 1983